Mestské zastupiteľstvo v Košiciach

Uznesenie
z XII. rokovania Mestského zastupiteľstva v Košiciach,
zo dňa 18. júna 2012	                                       číslo: 356

Prenájom nebytového priestoru na Vodárenskej ulici pre MČ Košice – Sever

Mestské zastupiteľstvo v Košiciach 
podľa § 6 ods. 2 písm. b) Štatútu mesta Košice a § 9a ods. 9 písm. c) zákona č. 138/1991 Zb.   o majetku obcí v znení neskorších predpisov

schvaľuje 

prenájom nebytového priestoru vo vlastníctve mesta Košice evidovaný v katastri nehnuteľností na LV č. 11620, okres Košice I, obec Košice - Sever, k. ú. Severné Mesto nachádzajúci sa na I. poschodí budovy so súp. č. 643 postavenej na parc. č. 5453 na ulici  Vodárenská 12 v Košiciach vo výmere 80,15 m2 pre Mestskú časť Košice - Sever s výškou nájmu 1,- €/rok za celý predmet nájmu a prevádzkové náklady.

Ide o prípad hodný osobitného zreteľa podľa § 9a ods. 9 písm. c) zákona č. 138/1991 Zb. o majetku obcí v znení neskorších predpisov, z dôvodu podpory neziskovej organizácie EHMK 2013, n. o., založenej Mestom Košice uznesením Mestského zastupiteľstva v Košiciach č. 701 zo dňa 16.12.2008 a uvoľnenia skladových priestorov v objekte mestského amfiteátra za účelom vytvorenia optimálnych podmienok pre následnú rekonštrukciu mestského amfiteátra ako dôsledok reflektovania na potrebu priestoru pre organizovanie veľkých festivalov.

	MUDr. Richard Raši, PhD., MPH	
	primátor mesta Košice
	Podpísal dňa: 25. 06. 2012

Za správnosť:   Ing. Pavol Lazúr
                         Ing. Juraj Tache

Zapisovateľka: Blanka Lukáčová